Destinul uluitor al lui Joselu a fost dezvăluit de Fabrizio Romano. Cunoscutul jurnalist a publicat pe reţelele sociale o poză de acum doi ani, când Joselu mergea la finala Ligii Campionilor cu tatăl lui.
În semifinala cu Bayern Munchen, Joselu (34 de ani) a fost eroul echipei antrenate de Carlo Ancelotti. A marcat în minutele 88 şi 90+1, ducând Realul în finala Ligii Campionilor.
Acum doi ani mergea ca fan, cu tatăl lui, la finala Realului cu Liverpool, acum e erou la Madrid! Destinul uluitor al lui Joselu
„Iată-l pe Joselu care o susține pe Real Madrid la Paris, la finala Ligii Campionilor 2022.
Doi ani mai târziu, el o trimite pe Real Madrid în finala Ligii Campionilor, după ce a reuşit o ‘dublă’ chiar înainte de prelungiri.
❗️ S-a alăturat lui Real Madrid fiind împrumutat de la divizionara secundă Espanyol.
Fotbal”, a scris Fabrizio Romano pe reţeaua X (fostul Twitter), publicând şi o poză cu Joselu şi tatăl lui, de la finala Realului cu Liverpool.
Here’s Joselu supporting Real Madrid in Paris, Champions League final 2022.
Two years later, he’s sending Real Madrid to Champions League final after scoring a brace just before extra time.
❗️ He joined Real Madrid on loan from 2nd division Espanyol.
Football. 🤯🇪🇸 pic.twitter.com/aQGdcaZksS
— Fabrizio Romano (@FabrizioRomano) May 8, 2024
În 2022, Real Madrid a învins-o cu 1-0 pe Liverpool în finala Ligii Campionilor. Singurul gol al meciului a fost marcat de Vinicius, în minutul 59 al partidei.
Real Madrid – Bayern Munchen 2-1. Joselu, eroul de pe Bernabeu! Madrilenii s-au calificat în finală după o remontada istorică
Real Madrid – Bayern Munchen 2-1! Echipa lui Carlo Ancelotti s-a calificat în finala de pe Wembley după o nouă remontada de excepţie. Bavarezii au deschis scorul pe Bernabeu în minutul 68, prin Alphonso Davies, iar echipa lui Tuchel se apropia de o nouă finală.
Aşa cum a obişnuit în ultimii ani, Real Madrid a reuşit o nouă remontada de povestit nepoţilor. De data acasta, Joselu a fost eroul madrilenilor. Mai întâi, el a restabilit egalitatea în minutul 88, pentru ca în primul minut al prelungirilor să reuşească dubla. Echipa lui Carlo Ancelotti va întâlni astfel Borussia Dortmund în ultimul act de pe Wembley, pe 1 iunie.
Real Madrid (4-3-1-2): Lunin – Carvajal, Rudiger, Nacho, Mendy – Valverde, Kroos, Tchouameni – Bellingham – Rodrygo, Vinicius
Rezerve: Kepa, Camavinga, Ceballos, Courtois, Diaz, Garcia, Guler, Joselu, Lucas, Militao, Modric
Antrenor: Carlo Ancelotti
Bayern Munchen (4-2-3-1): Neuer – Kimmich, Dier, De Ligt, Mazraoui – Laimer, Pavlovic – Sane, Musiala, Gnabry – Kane
Rezerve: Ulreich, Peretz, Choupo-Moting, Davies, Goretzka, Kim Min-Jae, Muller, Tel, Upamecano, Zaragoza
Antrenor: Thomas Tuchel
Real Madrid – Borussia Dortmund e finala UEFA Champions League 2024! Ultim act de vis pe legendarul Wembley
Real Madrid – Borussia Dortmund e finala UEFA Champions League 2024. După ce Dortmund a obţinut prima calificarea, în urma celor două victorii în faţa lui PSG, Real Madrid este a doua finalistă din acest sezon.
Echipa lui Carlo Ancelotti a reuşit o nouă remontada de excepţie pe Santiago Bernabeu. Joselu a marcat cele două goluri în minutele 88 şi 90+1 şi a obţinut biletele pentru duelul cu Borussia Dortmund de pe Wembley.
Real Madrid şi Borussia Dortmund s-au întâlnit de 14 ori în cupele europene până acum. Madrilenii s-au impus de 6 ori, 5 meciuri s-au încheiat la egalitate în timp ce Borussia Dortmund a câştigat 3 partide.
Ultima oară, cele două s-au întâlnit în sezonul 2017/18, atunci când Real Madrid s-a impus în ambele meciuri din grupă. Ultima victorie a lui Dortmund în faţa lui Real Madrid a venit în 2014, în meciul retur, dar victoria cu 2-0 nu a fost suficientă pentru a întoarce rezultatul din tur, scor 3-0.